CELEX: 62019TN0530
Language: et
Date: 2019-07-26 00:00:00
Title: kohtuasi T-530/19: 26. juulil 2019 esitatud hagi — Nord Stream versus parlament ja nõukogu

16.9.2019   
            
            
               ET
            
            
               Euroopa Liidu Teataja
            
            
               C 312/45
            
         
      26. juulil 2019 esitatud hagi — Nord Stream versus parlament ja nõukogu
      (kohtuasi T-530/19)
      (2019/C 312/37)
      Kohtumenetluse keel: inglise
      
         Pooled
      
      
         Hageja: Nord Stream AG (Zug, Šveits) (esindajad: advokaadid M. Raible, C. von Köckritz ja J. von Andreae)
      
         Kostjad: Euroopa Parlament ja Euroopa Liidu Nõukogu
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Parlamendi ja nõukogu 17. aprilli 2019. aasta direktiiv (EL) 2019/692, millega muudetakse direktiivi 2009/73/EÜ, mis käsitleb maagaasi siseturu ühiseeskirju, osas, milles selle direktiivi artikli 1 punktiga 9 lisati direktiivi 2009/73 artikli 49a lõike 3 esimene lause, mis ütleb, et „[l]õigete 1 ja 2 kohased otsused tuleb võtta vastu hiljemalt 24. maiks 2020“;
               
            
                  —
               
               
                  mõista hageja kohtukulud välja Euroopa Parlamendilt ja/või Euroopa Liidu Nõukogult.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide, et tähtaeg võimalike erandiotsuste tegemiseks direktiivi 2009/73 värskelt lisatud artikli 49a alusel on liiga lühike ja rikub seega proportsionaalsuse üldpõhimõtet, mis on sätestatud ELL artikli 5 lõikes 4.
               
            
                  2.
               
               
                  Teine väide, et muutmisdirektiiv tuleb osaliselt tühistada ELTL artikli 296 rikkumise tõttu, kuna selles ei ole põhjendatud, miks lisati vaidlustatud sättesse liiga lühike tähtaeg.
               
            
                  3.
               
               
                  Kolmas väide, et vaidlustatud säte rikub õiguspärase ootuse põhimõtet, kuna see piirab põhjendamatult võimalust saada erandeid direktiivi 2009/73 värskelt lisatud artikli 49a alusel. Niisuguste erandite saamise võimalus on õiguslikult nõutav, et kaitsta selliseid kolmandate riikide avamere torujuhtmeid käitavate ettevõtjate õiguspäraseid ootusi, mis olid muutmisdirektiivi jõustumisel valmis ja töös.